**Kunfehértó Község Polgármesterének**

**ELŐTERJESZTÉSE**

**a Képviselő-testülete 2018. március 26-i ülésére**

**a Segítő Kéz Gyógyír Egyesület támogatási kérelme tárgyában**

Tisztelt Képviselő-testület!

A **Segítő Kéz Gyógyír Egyesület** elnöke Pásztor Dóra Judit hivatkozva Kunfehértó Község Önkormányzata Képviselő-testületének az önkormányzati támogatások rendjéről szóló 9/2016. (VI.29.) önkormányzati rendeletére, támogatási kérelmet nyújtott be Kunfehértó Önkormányzatának Képviselő-testületéhez.

A rendelet célja, hogy Kunfehértó Önkormányzata támogassa azon tevékenységeket, amelyeket a Kunfehértón élő vagy dolgozó polgárok önszerveződő közösségei, a társadalmi és gazdálkodó szervezetek, magánszemélyek végeznek az Önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a kultúra és a hagyományok ápolása, a lakosság művelődése, oktatása, **egészségvédelme**, sportolása, az **esélyegyenlőség** megteremtése érdekében.

A támogatás tárgya: Segítő Kéz Gyógyír Egyesület egészséges életmódra való nevelés érdekében előadások, rendezvények költségeinek támogatása, ehhez kér 300.000,- azaz háromszázezer forint támogatást.

A pályázó az önkormányzati rendeletben foglalt feltételeknek megfelel, a szükséges dokumentumokat benyújtotta, a kérelemben megjelölt célra költségvetési éven belül az Önkormányzattól támogatást nem kapott.

Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjék!

**Határozati javaslat: …./2018. (………….) Kt. sz. határozat**

**Segítő Kéz Gyógyír Egyesületének támogatási kérelme**

1. **Kunfehértó Község Önkormányzatának Képviselőt-testülete úgy határozott, hogy a Segítő Kéz Gyógyír Egyesület, Pásztor Dóra Judit elnök által közpénzből történő támogatásra benyújtott pályázatát – melyet az egyesület által szervezett rendezvények költségeinek fedezetére kíván felhasználni – érvényesnek találja.**
2. **Kunfehértó Község Önkormányzatának Képviselőt-testülete az Önkormányzat 2018. évi költségvetési támogatási alapból Segítő Kéz Gyógyír Egyesület részére …………..,- Ft – azaz …………. forint – támogatást biztosít az Önkormányzat 2018. évi költségvetése terhére.**
3. **A Képviselő-testület felhatalmazza a polgármestert a pályázati támogatási szerződés aláírására.**

**Határidő:** azonnal

**Felelős:** Huszár Zoltán Polgármester

**Értesül:** Polgármester,

Segítő Kéz Gyógyír Egyesület

Gazdálkodás (helyben)

Kunfehértó, 2018. február 16.

(: Huszár Zoltán :)

**TÁMOGATÁSI SZERZŐDÉS**

amely létrejött egyrészről a **Kunfehértó Község Önkormányzata (**székhelye: 6413 Kunfehértó, Szabadság tér 8. – képviselő Huszár Zoltán polgármester*,* mint támogató (továbbiakban: *támogató*)

másrészről a **Segítő Kéz Gyógyír Egyesület** (székhelye: 6413,Kunfehértó Rozmaringos u. 11.. nytsz.: 03-02-0003669 – képviselő Pásztor Dóra Judit elnök, **Adószám:** 18942831-1-03), mint támogatott (továbbiakban: *támogatott*)között az alulírott napon és helyen, a következőkben megállapított feltételek szerint:

1. A megállapodást kötő felek rögzítik, hogy a támogató a **Segítő Kéz Gyógyír Egyesület** munkájának segítése céljából - az Önkormányzat 2018. évi költségvetéséről szóló 1/2018.(I.31.) önkormányzat rendeletben jóváhagyott keretösszeg terhére - támogatást kíván nyújtani a támogatottnak, mely szervezet e támogatást nyugtázza és elfogadja kihangsúlyozva, hogy azt teljes egészében a támogató szándékának megfelelően használja fel.

A program megnevezése: A Segítő Kéz Gyógyír Egyesületműködési költségeinek támogatása*.*

A program megvalósításának ideje: 2018. január 01.-2018. december 31.

2. A Támogató a jelen szerződésben rögzített vissza nem térítendő**…………,** azaz: **……………** *forint* támogatást nyújt a támogatott részére. A támogató a támogatást akként teljesíti, hogy azt jelen szerződés aláírását követő **5 banki** munkanapon belül, egy összegben átutalja a támogatott **11732064-23817010** számú számlájára.

3. A támogatott vállalja, hogy a számára nyújtott támogatást kizárólag a pályázati cél megvalósítására fordítja. A pályázati cél meghiúsulása esetén a pályázó a számára nyújtott támogatást a tervezett cél időpontját követő 30 napon belül köteles visszafizetni a támogatónak.

4. Támogatott tudomásul veszi, hogy a támogatást csak e szerződésben, illetve Kunfehértó Község Önkormányzat Képviselő-testületének az önkormányzati támogatások rendjéről szóló 9/2016. (VI.29.) önkormányzati rendeletében foglaltaknak megfelelő módon használhatja fel, illetve ezen dokumentumokban foglaltak szerint kell elszámolnia.

5. Támogatott köteles a támogatott program megvalósulásáról Kunfehértó Község Önkormányzatát tájékoztatni.

6. Támogatott kijelenti, hogy köztartozásait (vám, központi és helyi adó, illeték) megfizette, illetve, hogy köztartozása nincs.

7. A támogatott tudomásul veszi, hogy amennyiben támogatási összeg egészét nem fordítja a szerződésben meghatározott célra, a fel nem használt összeget köteles visszautalni a támogatónak legkésőbb a tervezett cél időpontját követő 30 napon belül.

8. A támogatott az igénybe vett támogatásról legkésőbb 2019. január 31-ig köteles elszámolni az eredeti számlák másolatával, valamint a számlaösszesítő benyújtásával az Önkormányzat gazdálkodása felé.

9. A támogatott tudomásul veszi, hogy amennyiben a 8. pontban említett elszámolási kötelezettségének határidőre nem tesz eleget, úgy a támogatás teljes összegét, az erre vonatkozó felszólítást követő 15 napon belül köteles visszafizetni és részére újabb támogatás 3 évig nem folyósítható.

10. Felek jelen szerződés aláírásával kijelentik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja értelmében átlátható szervezetnek minősülnek, így a jelen támogatási szerződés megköthető.

11. A szerződésben nem szabályozott kérdésekben a Polgári Törvénykönyv rendelkezései az irányadók.

Felek a szerződést, mint akaratukkal mindenben megegyezőt jóváhagyólag aláírják.

Kunfehértó, 2018. **………**

Huszár Zoltán Pásztor Dóra Judit

*(támogató) (támogatott)*

pénzügyileg ellenjegyezve: Gömzsik László gazdasági vezető